kardosdrur/scandi-wiki huggingface dataset:
Piger ved Seinens bred

Piger ved Seinens bred (fransk: Les Demoiselles des bords de la Seine) er et oliemaleri fra 1856 af den franske maler Gustave Courbet. Det af hans bedst kendte værker.

Billede forestiller to unger piger der er blevet trætte under en sommerudflugt ned ad Seinen og har lagt sig i skyggen af nogle træer. Den ene pige sover, den anden ligger tænksom og slapper af. Den sovende pige har taget sin kjole af og ligger i undertøj: underkjole og korset.

Maleriet blev vist på Parisersalonen i 1857 og skabte skandale. Både pga. af dets realisme og dets motiv: to unge piger eller snarere prostituerede – kritisabelt især da Curbet ikke tog afstand fra dem. Besøgende i salonerne i Frankrig forventede idealiserede og moralsk opløftende motiver – ikke motiver fra dagligdagen.

Den samtidige franske filosof og kunstkritiker Joseph-Pierre Proudhon skrev om maleriet: 

Malerier af Gustave Courbet
Malerier fra 1856
Sokna (Ringerike)

Sokna er et mindre bysamfund i Norge beliggende i Ringerike kommune, Buskerud i Soknedalen mellem elvene Sogna og Verkenselva, langs rigsvei 7 mot Hallingdal. 

Indbyggertallet var pr. 1. januar 2009 på 567 personer.

Sokna havde tidligere en jernbanestation i forbindelse med Bergensbanen.

Byer i Norge
Parisersalonen

Parisersalonen (fransk: Salon de Paris) var en årlig kunstudstilling i Paris organiseret af Académie des Beaux-Arts. I de ca. hundrede år fra 1784 til 1890 var Parisersalonen den største kunstbegivenhed i verden. Men der opstod konkurrerende udbryderudstillinger, og Parisersalonen skiftede navn.

Historie 
Parisersalonen opstod i 1667 på initiativ af Ludvig XIV for at udstille hoffets kunstneriske smag. Fra 1725 blev udstillingen vist på Louvre; den fik sit officielle navn Salon de Paris – Parisersalonen. Igennem 1700- og 1800-tallet blev Parisersalonen den fremmeste autoritet for kunstnere i hele Europa, og det var en stor ære og et vigtigt karriereskridt at udstille her.

I løbet af 1800-tallet fik Parisersalonen ry for en konservativ og akademisk smag og blev kritiseret af stadig flere kunstnere. Både de franske realister og impressionister blev oftest afvist af juryen. Det resulterede i at de i 1863 oprettede deres egen udstilling Salon des Refusés, De afvistes salon. Det er nok avantgardekunstens fødsel. Her udstillede Édouard Manet og Paul Cézanne deres billeder.

I 1903 fik Parisersalonen konservative ry en anden større gruppe kunstnere anført af Pierre-Auguste Renoir og Auguste Rodin til at åbne deres egen uafhængige efterårsudstilling Salon d'Automne.

Kunst i Frankrig
Udstillinger
Rum
Greer Garson

Eileen Evelyn Greer Garson, CBE (født 29. september 1904 i London, England, død 6. april 1996 i Dallas, Texas, USA) var en britisk-amerikansk filmskuespiller.

Hun debuterede i Goodbye, Mr. Chips (Farvel, Mr. Chips, 1939), og fik et gennembrud med Mrs. Miniver (1942; Oscar-pris). Garson spillede gerne selvstændige og intelligente kvinder, og huskes for sine roller i melodramaet Random Harvest (Tilfældets høst, 1942), Madame Curie (1943; som Marie Curie) og Shakespeare-filmatiseringen Julius Cæsar (1953; som Cæsars hustru Calpurnia).

Hun har fået en stjerne på Hollywood Walk of Fame.

Eksterne henvisninger 

 
 

Skuespillere fra USA
Oscar for bedste kvindelige hovedrolle
Hollywood Walk of Fame
Personer tildelt Commander of the Order of the British Empire
Klas Kristersson Horn

Klas Kristersson Horn til Åminne (født 1520, død 9. september 1566) var en svensk søkriger, anset som en af Sveriges største søhelte, brorsøn til Henrik Horn (1512-1595).

Biografi 
Horn deltog i Gustav I´s russiske krig, var statholder i Wiborg og udfoldede en betydningsfuld virksomhed ved grundlæggelsen af det svenske herredømme i de baltiske provinser. Det var Horn, der 1561 formåede store dele af Estland til at underkaste sig Sverige. Horn blev 1561 friherre. 1563 deltog han i det svenske indfald i Halland, og 1564 i februar angreb han forgæves (sammen med Gustaf Olofsson Stenbock) Bohus, som blev forsvaret af Jens Ulfstand.

August 1564 blev Horn "øverste admiral" og kæmpede kort efter ved Ølands nordlige odde mod Herluf Trolle. Samme år deltog han i Eriks angreb på Blekinge, og i januar 1565 hærgede han med 4.000 mand Sydhalland og det nordvestlige Skåne. Han fik derpå befalingen over flåden og afsejlede 15. maj fra Dalarø med 50 Skibe. En dansk-lybsk eskadre under Peder Hvitfeld blev drevet fra Bornholm mod Tyskland og eskadren blev for en stor del ødelagt.

Horn sejlede derefter til Øresund, men holdt sig uden for Dragør uden at sejle ind i Drogden. Han opbragte mange fjendtlige handelsskibe og tog afgift af andre. Den 4. juni kæmpede Horn mellem Wismar og Femern med en underlegen dansk eskadre under Herluf Trolle, som led svære tab. Herefter hærgede Horn, forstærket med finske skibe, Møn, og optrådte som eneherre i Østersøen. Imidlertid var også danskerne og lybækkerne blevet forstærket. Den 7. juli stødte de under Otto Rud sammen med Horn. Efter en hed kamp med store tab på begge sider sejrede Horn, og Otto Rud blev taget til fange.

Horn vendte herefter tilbage til Dalarø, hvilket imidlertid ikke rigtigt faldt i Erik XIV's smag. Horn fejrede ikke desto mindre triumfer i Stokholm. I efteråret krydsede han atter i Østersøen, de undertallige modstandere flygtede, og Horn forfulgte dem til Falsterbo rev. I slutningen af oktober vendte han tilbage til Elfsnabben. I maj 1566 afgik Horn med flåden fra Elfsnabben; at hans flåde dengang skulle have været på 68 skibe, synes at være noget overdrevet, og noget senere blev den angivet til at tælle 60 skibe. Ved midsommertid lå Horn med 46 skibe ved Dragør og opkrævede afgift. Noget senere lykkedes det Horn ved Bornholm at bemægtige sig en stor mængde skibe. 26. juli kæmpede Horn ved Ølands nordlige odde med den danske flåde under Jens Jernskæg.

Horns heldige operationer til søs var af stor betydning for sikringen af den fri forbindelse mellem tyske og preussiske havne og Sverige, der ikke havde andre oversøisk forbindelse. Efter hjemkomsten til Elfsnabben afsendtes Horn med en stor del af skibsmandskabet for at deltage i landkrigen. Horn skulle etablere en afledning af Rantzau gennem at angribe Halmstad. På grund af pesten ønskede Horn at udsætte aktionen, men måtte på Eriks befaling begive sig af sted; han nåede ikke længere end til Åby i Østergotland, hvor han døde af pesten.

Kilder 

 

Klas Kristersson
Flådefolk fra Sverige
Friherrer fra Sverige
Salmonsens
Personer i Den Nordiske Syvårskrig
Admiraler fra Sverige
Evert Horn

Evert Horn til Kankas (født 1581, død 30. juli 1615) var en svensk general og friherre, søn af Karl Henriksson Horn.

Horn vandt særlig berømmelse under Sveriges russiske krig 1609. Han var under den første del af krigen Jakob de la Gardies nærmeste mand. 1609 førte Horn krigen i Ingermanland og bemægtigede sig en del faste pladser som Nøteborg, Koporja og Ivangorod, til de opnåede gunstige resultater medvirkede til Falske Dmitrij 2.s fald. Da russerne efter Mikaels valg til zar førte krigen noget mere kraftig, søgte Horn forgæves at indtage Pskov. 

Horn og De la Gardie kæmpede sammen den 24. juni 1610 ved Klusjino mod polakken Zolkievski, da svenskerne på grund af de fremmede troppers frafald måtte trække sig tilbage til grænsen. 

Efter freden i Knærød kunne Gustav Adolf forstærke den svenske hær i disse egne og kom selv dertil. Horn begyndte at belejre Gdof, som også faldt, og Horn fik overbefalingen ved kongens afrejse. Året efter, da kongen og Horn rykkede frem mod Pskof, faldt Horn i en skærmydsel ved et russiske rytteriudfald. Han var en af Gustav Adolfs bedste feltherrer, og kongen sørgede dybt over hans død.

Kilder

Eksterne henvisninger 

Evert
Generaler fra Sverige
Friherrer fra Sverige
Svenskere i 1600-tallet
Personer knyttet til de urolige tider
Salmonsens
Magnus Brahe (1564-1633)

Magnus Brahe (født 25. september 1564, død 3. marts 1633) var en svensk greve.

Brahe blev 1590 kammerherre hos Sigismund, men tog 1594 sin afsked og trådte
i hertug Karls tjeneste. 1600 var han medlem af den kommission, der på Linköping rigsdag varetog undersøgelserne mod de fangne rådsherrer.

1599 blev Brahe lagmand i Uppland og Vesternorrland, og 1602 rigsråd samt
rigsmarsk. Også Gustav Adolf viste ham stor tillid og udnævnte ham 1611 til rigsdrost og slog ham 1617 til ridder.

Kilder 
 

Rigsråder fra Sverige
Grever fra Sverige
Magnus
Svenskere i 1600-tallet
Svenskere i 1500-tallet
Salmonsens
Tony Rickardsson

Tony Rickardsson (født 17. august 1970 i Avesta) er en forhenværende speedwaykører, der har vundet det individuelle verdensmesterskab seks gange (1994, 1998, 1999, 2001, 2002 og 2005). Han var med til at vinde VM for Sverige tre gange (1994, 2000 og 2004). Han har deltaget i grandprixserien i tolv sæsoner med 79 grand prix'er til følge.

Ekstern henvising 
 Tony Richardssons hjemmeside  

Speedwaykørere fra Sverige
Peter Schaufuss

Peter Schaufuss (født 26. april 1949 i København) er en dansk danser, koreograf og balletmester med afgangseksamen fra Det Kongelige Teaters Balletskole.

Karriere 
Peter Schaufuss var tilknyttet Det Kongelige Teater i slutningen af 1960’ erne, hvor han bl.a. i samarbejde med Ache havde pæn succes med opførelsen af Rock – balletten De Homine Urbano, der havde premiere 4. Januar 1970. Herefter var han solodanser ved flere udenlandske Balletter, indtil han opnåede stillingen som balletmester ved London Festival Ballet 1984-90, ved Deutsche Oper i Berlin 1990-94 og ved Den Kongelige Ballet 1994-95.

I 1997 oprettede han Peter Schaufuss Balletten i Holstebro. I 2009 bestod denne af 15 dansere, hovedsagelig udlændinge, og den har i hele perioden turneret i Danmark og i udlandet. Peter Schaufuss Balletten havde 18.september 2009  premiere på The Who’s rock-opera Tommy  fra 1969. Forestillingen havde verdenspremiere i Musikteatret i Vejle 18. september 2009.
 
Efter en strid med Holstebro Kommune om opførelsen af et nyt ballethus i byen, har Schaufuss mistet den kommunale støtte og fra 2010 ligeledes støtten fra staten på finansloven.

Hæder 
 Ridder af Dannebrog
 Evening Standard Award
 Laurence Olivier Award (Outstanding Achievement in Dance)

Kilder 
 Officiel hjemmeside 
 Kulturministeriet

Noter 

Balletdansere fra Danmark
Balletmestre
Det Kongelige Teaters balletmestre
Peugeot 307 CC

Peugeot 307 CC var en coupé/cabriolet-udgave af Peugeot 307, som blev produceret fra 2003 til 2008.

Den fandtes med de største motorer fra den normale 307, dvs. en 1,6 16V med 109 hk og en 2,0 16V i to versioner med hhv. 136 og 177 hk.

Modellen gennemgik ligesom den normale 307 et facelift i 2005, hvor front, bagende og interiør blev ændret, samtidig med at den mindste udgave af 2,0 16V's effekt steg til 140 hk. Desuden blev en dieselmodel med en 2,0 HDi-motor med 136 hk tilføjet modelprogrammet.

Benzinmodellerne var som standard forsynet med en 5-trins manuel gearkasse, mens den mindste udgave af 2,0 16V (136/140 hk) som ekstraudstyr kunne fås med Tiptronic-automatgear. Dieselmodellen var forsynet med en 6-trins manuel gearkasse.

Tekniske specifikationer

Kilder og eksterne henvisninger 
 

307 CC
Små mellemklassebiler
Forhjulstrukne biler
Biler introduceret i 2003
Biler fra 2000'erne
Cabrioleter
Arthur Abraham

"King" Arthur Abraham (født den 20. februar 1980 i Jerevan, Armenien) er en  armensk-tysk professionel bokser, der bor i Berlin i Tyskland.

Han deltog i Super Six World Boxing Classic, der er en bokseturnering, hvor der kæmpes for WBA- og WBC-titlerne i Super mellemvægt. I sin første kamp i turneringen mødte han Jermain Taylor i oktober i 2009, som han besejrede på knockout i 12. runde. Abrahams  næste kamp var mod Andre Dirrell, der tidligere i turneringen tabte til Carl Froch. Mod Dirrell blev Abraham diskvalificeret efter at have slået Dirrell, mens han var på gulvet i 11. omgang; dette blev Abrahams første nederlag.

Rekordliste 
Som amatør:
 1997: International tysk mester i mellemvægt

Som professionel:
 2004: WBA Interkontinental mester i mellemvægt, tre succesfulde forsvar
 2005: IBF mester, titel forsvaret 10 gange indtil videre

Eksterne henvisninger 

 Officielle Hjemmeside
 Biografi på BoxRec.com 
 

Boksere fra Tyskland
Boksere fra Armenien
Personer fra Jerevan
Hanne Bæk Olsen

Hanne Bæk Olsen (født 20. oktober 1956) er en dansk socialdemokratisk politiker og borgmester i Silkeborg Kommune fra 2010 til 2013. Indtil 31. december 2009 var hun 1. viceborgmester i samme kommune.

Ekstern kilde/henvisning 
 Hanne Olsens profil på Socialdemokraternes hjemmeside

Borgmestre i Silkeborg
Borgmestre fra Socialdemokraterne
Kasper D. Gattrup

Kasper Delfort Gattrup (født 18. december 1976 i Odense) er en dansk skuespiller, improvisator, komiker og stand-up'er.

Han blev uddannet til skuespiller i 2003 fra Skandinavisk Teaterskole og er blandt andet kendt fra impro comedy gruppen Specialklassen.

Teater 
 2009 - Så er der bare os 3, Deke
 2005 - Cyrano, Christian
 2006 - Kong Lear, nar
 2007 - Hamlet, Rosenkrantz 
 2007 - Bare det var mig
 2008 - Giro 413
 2009 og 2011 - Stodder
 2009-2012 - Folk og røvere i Kardemomme by, Bageren 
 2010 - Pinocchio, Pinocchio
 2011 - Junoirbanden & iskrigen, Schmidt 
 2012 - Sønderborg Sommerrevy
 2013 - Eftersidning
 2014 - Pippi, Kling og Dunder Karlsson
 2015-2018 - Revy Perler
 2018-2019 - Esbjerg Revyen
 2020 - Nykøbing F. Revyen (aflyst pga. coronaviruspandemien)

Film & Tv 
 2009 - Skyggeland, kortfilm
 2000 - Undervejs, kortfilm
 2012 - Hotel Zimmerfrei, DR2
2013 - Lars & Casper præsenterer, TV2
2019 - Store Lars
2020 - Lille Sommerfugl
2020 - Limboland, Xee

Dubbing & radio 
 2007 - Vupti, DR Radio Drama
 2009 - Splint & co, Ramasjang
 2010 - Nisselægen David, Ramasjang
 2017 - Buddy Thunderstruck, Netflix
 2021 - Monsters på job, Disney+

Eksterne henvisninger 
 

Skuespillere fra Danmark
Personer fra Odense
Lager, Post og Servicearbejdernes Forbund

Lager, Post og Servicearbejdernes Forbund var en lokalafdeling under Fagligt Fælles Forbund, der overenskomstdækkede København inden for flere forskellige områder. Fagforeningen havde cirka 11.000 medlemmer.

Foreningen blev dannet i 2005 ved en sammenlægning af Lager og Handelsarbejdernes Forbund og SID Københavns Post

Fagforeningen havde kontor på Peter Ipsens Allé 27 i København. Formanden var Bjarne Høpner. 

Lager, Post og Servicearbejdernes Forbund fusionerede i 2013 med 3F Industri- og Service og 3F Hotel & Restauration til 3F København, og blev dermed den største lokalafdeling i Fagligt Fælles Forbund.

Referencer 

Etableret i 2005
Fagforbund under FH
Lex & Klatten (musikalbum)

Lex & Klatten er et album fra den danske komediegruppe Lex & Klatten, der udkom i 1997. Albummet modtog prisen for Årets Danske Entertainment Udgivelse ved Dansk Grammy i 1998.

Spor 
"For kendt" – 4:44
"Gab gab" – 3:02
"Rørvig" – 5:00
"Venner, med u foran" – 4:17
"Gokkesokken" – 4:00
"Englesang" – 4:01
"Armes huler" – 4:07
"Vi venter os en baby" – 3:02
"Johnny fra Skjern" – 3:38
"Københavnersangen" – 3:10
"Glasvandtis" – 4:49

Eksterne henvisninger 
 Lex & Klatten på Discogs

Album fra 1997
Popalbum fra Danmark
Hedeby skibsgrav

Hedeby skibsgrav (eller Bådkammergraven i Hedeby) er en viking gravplads, som blev fundet lidt syd for Hedeby ved Slesvig by i 1908.

Graven består af et underjordisk gravkammer med tre begravelser og rige gravgaver. Selve graven var dækket af en høj, der også indeholdt et  langskib. Mens begravelsen kan dateres til cirka 850 e.Kr. blev langskibet  sandsynligvis bygget mellem 825 og 850. Skibet er desværre meget dårligt bevaret. På grund af jernnaglernes spredning er det foreslået, at skibet har været 17-20 meter langt og 2,7-3,5 meter bredt. Skibet minder om det norske Tuneskib på 18-19 meter, selvom det næppe har haft dets bredde på omkring 4 meter. Det er ikke så kendt som andre danske vikingeskibe. Det er usædvanligt, at gravkammeret er placeret under, men ikke i skibet. 

Gravkammeret er bygget af planker og er 3,7 meter x 2,4 meter. Dets trægulv lå i en dybde af 1,9 meter under terræn. Kammeret er delt i to dele. Fundene i den vestlige del bestod af en bronezskål, et glasbæger, flere pile, fragmenter af et prydskjold, et prydet sværd, sporer og flere smykker. I den østlige del blev der fundet en jernbeslået træbøtte, to sværd og hestebidsel. I en lav grube øst for gravkammeret lå skeletterne af tre heste. De menneskelige skeletter i kammeret stammer fra tre mænd fra den første halvdel af 800-tallet. Deres identitet er ikke kendt. Måske var to af dem følgevenner til den tredje. Frankiske genstande i gravkammeret tyder måske på nære forbindelser til Frankerriget. I 826 lod den danske kong Harald Klak sig døbe af den frankiske kejser Ludvig den Fromme, som gav ham og hans følgevenner rige gaver. Det kan være, at nogle af de frankiske genstande i graven stammer fra denne begivendhed.

Eksterne links
Vikingeskibsmuseet i Roskilde om Hedebys skibsgrav

Skibe fra vikingetiden
Sydslesvig
Frankrigsgade Kollegiet

Frankrigsgade Kollegiet er et kollegium beliggende på Frankrigsgade på Amager i København. Kollegiet blev opført i 1972 og består af 126 boliger fordelt på 9 etager. Det blev renoveret i 2005.

Eksterne henvisninger
 Frankrigsgadekollegiets hjemmeside 

Etableret i 1972
Kollegier i København
Amagerbro
Den lykkelige prins

Den lykkelige prins (originaltitel: The Happy Prince), er et klassisk eventyr skrevet af Oscar Wilde.

Plot 
I en by står en forgyldt statue af den lykkelige prins på en høj søjle. I hans sværdfæste stråler en rubin og hans øjne er safirer. Indbyggerne ser op til ham, børnene kalder ham for en engel og alle refererer til ham, som da en mor siger til sit barn: "Hold op med at græde. Se bare på den lykkelige prins. Det kunne aldrig falde ham ind at græde over noget som helst". 
Da det er ved at være vinter, er svalerne på vej til Egypten. I en svaleflok er der dog én svale, der ikke har lige så travlt som de andre – den er nemlig kæreste med en tagrør, der ikke vil med ham til de varme lande. Da det bliver nat, leder svalen efter et sted at sove. Den finder prinsens søjle, og lægger sig til rette under ham. Men snart mærker svalen tårer fra prinsen, der græder. Prinsen fortæller svalen om sin fortid, og beder svalen om at give rubinen til en fattig mor, hvis barn er meget sygt. Det gør svalen, og nu beder prinsen svalen om at bringe en fortabt digter den ene safir. Svalen prosterer, da den ikke vil rive prinsens øje ud. Men prinsen beder ham om det flere gange, og til sidst giver svalen efter, og bringer digteren safiren. Da svalen kommer tilbage igen, beder prinsen ham om at bringe den sidste safir til en fattig pige på gaden, der prøver at sælge svovlstikker (refererer til Den lille pige med svovlstikkerne). Igen prostesterer svalen, da prinsen vil blive helt blind, hvis svalen river det andet øje ud. Men igen sker det, og svalen bringer pigen safiren. Nu vil svalen blive hos prinsen for evigt. Prinsen beder nu svalen om at rive bladguldet af ham og give det til de fattige i byen. Svalen gør det, og da den kommer tilbage, vil svalen kysse prinsens hånd. "Du må kysse min mund, lille svale. For jeg elsker dig," siger prinsen, og svalen gør det. Derefter synker den sammen på soklen og dør. Samtidig standser prinsens blyhjerte. 
Næste morgen kommer borgmesteren forbi statuen. Da han ser hvordan den ser ud, beder han straks om at få den smeltet om. Statuen bliver smeltet om, og blyhjertet kom til at ligge på lossepladsen ved siden af den døde svale.

Og Gud sagde til sine engle: "Bring mig de to mest værdifulde ting i byen" og englene bragte ham blyhjertet og svalen. "I valgte de rette, for i mit rige skal svalen synge evigt, og prinsen skal lovprise mig"

I teaterstykket er der tilføjet en sidste replik fra en gammel vagabond: "Det er altid de bedste, der dør først"

Eventyr
Ole Henriksen (kosmetolog)

Ole Henriksen (født 4. maj 1951 i Nibe) er en dansk hudspecialist og kosmetolog som bor i Los Angeles, hvor han har en skønhedsklinik på 8622 West Sunset Boulevard i Beverly Hills.

Siden Ole Henriksen åbnede sin skønhedsklinik i 1975 med egne opskrifter, har hans produkter nået stor udbredelse på verdensplan.

Ole Henriksen selv rejser en del rundt i verden, mens skønhedsklinikken passer sig selv med en stab af internationale eksperter. Hans skønhedsklinik – en spa, som det hedder på de kanter – er et yndet turistmål for danskere på besøg i Los Angeles. Til det formål har Ole Henriksen lagt en gæstebog frem i receptionen, så gæster, der kommer forgæves, kan skrive en hilsen til ham.

Han er også kendt i Danmark som "Cremekongen". 

Ole Henriksen har siden 2008 været gift med den otte år yngre Laurence Roberts.

Ole Henriksen har desuden optrådt i den danske version af Disney Pixar filmen 'Finding Dory' som kommentator i akvariets højttalere.

Ole har desuden lagt stemme til en figur af ham selv i traileren til tegnefilmen 'Rejsen til Saturn’, hvor han står i sin klinik med kosmetik og velvære og giver en kommentar på de astronauter, der er klar til rejse ud i rummet.

Den 12. december 2016 blev det annonceret, at Musikkens Hus i Aalborg og Aalborg Symfoniorkester vil producere en koncert, I Love It - in Concert, der er bygget over Ole Henriksens liv. Koncerten havde premiere d. 27. september 2017 i Musikkens Hus.

Litteratur 
 Et ærligt liv/ Ole Henriksen People's Press 2009
 Velvære for mænd / Ole Henriksen og Ida Brinck-Lund / People's Press 2007

Kildehenvisninger

Eksterne henvisninger 
 Officiel hjemmeside 
 
https://www.dr.dk/nyheder/kultur/ny-musical-skildrer-ole-henriksens-op-og-nedture

Erhvervsfolk fra Danmark
Personer fra Nibe
Iværksættere fra Danmark
Danskere i Hollywood
Kilo-klassen

Kilo-klassen er NATO rapporteringsnavnet for en russiskbygget dieselelektrisk ubåd. Den originale version af ubåden var benævnt Projekt 877 Paltus (Pighvar) på russisk blev indført i den sovjetiske flåde i starten af 1980'erne i Stillehavs- og nordsøflåden. Der er desuden udviklet en mere avanceret version, omtalt som Projekt 636 Varshavyanka på russisk (eller forbedret Kilo) som er i stand til at medbringe SS-N-27 (Klub-S) antiskibsmissiler. Afløseren til Kilo-klassen er den nyudviklede Lada-klasse, som begyndte søprøver i 2005.

Klassen er bygget til at jage overfladeskibe, ubåde samt foretage rekognosceringsopgaver på relativt lavt vand. De originale projekt 877 både er udstyret med Rubikon MGK-400 sonarsystemet (med NATO rapporteringsnavnet Shark Gill, som inkluderer den højfrekvente minesøgningssonar MG-519 Arfa (NATO navn: Mouse Roar). De nyere projekt 636 ubåde er udstyret med det forbedrede MGK-400EM sonarsystem hvor minesonaren MG-519 Afra også er opgraderet til MG-519EM. Det forbedrede system har reduceret antallet af sonaroperatører på grund af øget automatisering.

Ubåden benytter dieselelektrisk fremdrivning med to dieselgeneratorer der driver den elektriske motor. Klassen råder over seks vandtætte afdelinger og er bygget med dobbeltskrog.

Lyddæmpende gummimåtter er placeret på skroget og dybderorene for at absorbere eventuelle sonarstråler, hvilket resulterer i en reduktion eller forvrængning af sonarstrålen, som igen resulterer i et forbedret forsvar mod detektion. Disse måtter hjælper også med at dæmpe egenstøj genereret inde i ubåden, og dermed reducerer man afstanden hvorved man kan detekteres med passiv sonar. Projekt 636, til tider omtalt som "Det sorte hul" af US Navy for dens evne til at "forsvinde" er formentligt en af de mest stille dieselelektriske ubåde i verden.

Brugere 
 : 2 enheder (2 projekt 636 forventes operative 2009-2010)
 : 2 originale enheder samt 10 enheder af projekt 636-typen
 : 10 enheder (benævnt Sindhoghosh-klassen)
 : 1 enhed
 : 8 projekt 636 enheder bestilt i 2007 (forventes leveret 2009)
 : 3 enheder
 : 1 enhed
 : 16 aktive enheder (8 i reserve)
 : 2 enheder bestilt til 2010 og 6 enheder bestilt til 2011

Referencer, kilder og eksterne links 

 
 
 
 
 

Undervandsbåde fra Sovjetunionen
Undervandsbåde fra Rusland
Krigsskibe fra Algeriet
Krigsskibe fra Indonesien
Krigsskibe fra Iran
Krigsskibe fra Kina
Krigsskibe fra Polen
Krigsskibe fra Rumænien
Krigsskibe fra Vietnam